Návrh ROZHODNUTIE RADY o stanovisku, ktoré má Európska únia prijať vo Výbore pre obchod a udržateľný rozvoj zriadenom podľa Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej v súvislosti s fungovaním Fóra občianskej spoločnosti a zriadením panela expertov s cieľom preskúmať záležitosti v oblastiach patriacich do rozsahu pôsobnosti Výboru pre obchod a udržateľný rozvoj /* COM/2012/0205 final - 2012/0100 (NLE) */





DÔVODOVÁ SPRÁVA Dohoda o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (ďalej len „dohoda“) bola podpísaná 6. októbra 2010 a predbežne sa vykonáva od 1. júla 2011. Článok 13.13 ods. 1 dohody uvádza, že sa strany dohodnú na fungovaní Fóra občianskej spoločnosti rozhodnutím Výboru pre obchod a udržateľný rozvoj najneskôr jeden rok po nadobudnutí platnosti dohody o voľnom obchode. Článok 13.15 predpokladá vyhotovenie zoznamu osôb, ktoré môžu byť vyzvané, aby zastávali úlohu v paneli expertov na preskúmanie otázok v oblasti akýchkoľvek záležitostí v rámci kapitoly o obchode a udržateľnom rozvoji, ktoré nemohli byť uspokojivo vyriešené počas konzultácií. Pripojený dokument predstavuje návrh právneho nástroja na schválenie stanoviska, ktoré Európska únia prijme vo Výbore pre obchod a udržateľný rozvoj k uvedeným otázkam. 2012/0100 (NLE) Návrh ROZHODNUTIE RADY o stanovisku, ktoré má Európska únia prijať vo Výbore pre obchod a udržateľný rozvoj zriadenom podľa Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej v súvislosti s fungovaním Fóra občianskej spoločnosti a zriadením panela expertov s cieľom preskúmať záležitosti v oblastiach patriacich do rozsahu pôsobnosti Výboru pre obchod a udržateľný rozvoj RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9, so zreteľom na návrh Komisie[1], keďže: (1) Rada 23. apríla 2007 splnomocnila Komisiu na prerokovanie dohody o voľnom obchode s Kórejskou republikou v mene Európskej únie a jej členských štátov. (2) Dohoda o voľnom obchode medzi Európskou úniou a jej členskými štátmi a Kórejskou republikou (ďalej len „dohoda“) bola podpísaná 6. októbra 2010. (3) V súlade s článkom 15.10 ods. 5 dohody sa táto dohoda predbežne vykonáva od 1. júla 2011 s výhradou jej neskoršieho uzavretia. (4) Článok 13.13 ods. 1 dohody stanovuje, že sa strany dohodnú na fungovaní Fóra občianskej spoločnosti rozhodnutím Výboru pre obchod a udržateľný rozvoj najneskôr jeden rok po nadobudnutí platnosti dohody. (5) Článok 13.15 ods. 3 predpokladá vyhotovenie zoznamu osôb, ktoré môžu byť vyzvané, aby zastávali úlohu v paneli expertov s cieľom preskúmať akékoľvek záležitosti v rámci kapitoly o obchode a udržateľnom rozvoji, ktoré nemohli byť uspokojivo vyriešené počas konzultácií. (6) Únia by mala určiť, aké stanovisko treba prijať v súvislosti s fungovaním Fóra občianskej spoločnosti a so zoznamom osôb, ktoré by mohli byť vyzvané, aby zastávali funkciu expertov, PRIJALA TOTO ROZHODNUTIE: Článok 1 Stanovisko, ktoré má Únia prijať vo Výbore pre obchod a udržateľný rozvoj zriadenom na základe Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o: i) fungovanie Fóra občianskej spoločnosti uvedeného v článku 13.13 ods. 1 dohody a ii) vyhotovenie zoznamu kvalifikovaných osôb, ktoré by boli členmi panela, v súlade s článkom 13.15 ods. 3 dohody, sa zakladá na návrhoch rozhodnutí Výboru pre obchod a udržateľný rozvoj, ktoré tvoria prílohu k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. Po prijatí rozhodnutí Výboru pre obchod a udržateľný rozvoj EÚ-Kórea sa tieto rozhodnutia uverejnia v Úradnom vestníku Európskej únie. V Bruseli Za Radu predseda PRÍLOHA I Návrh ROZHODNUTIA Č. […] VÝBORU PRE OBCHOD A UDRŽATEĽNÝ ROZVOJ EÚ-KÓREA z [dátum] o prijatí pravidiel fungovania Fóra občianskej spoločnosti podľa článku 13.13 Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej VÝBOR PRE OBCHOD A UDRŽATEĽNÝ ROZVOJ, so zreteľom na Dohodu o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, podpísanú 6. októbra 2010 v Bruseli (ďalej len „dohoda“), a najmä na jej článok 13.13, keďže: (1) Článok 13.13 dohody stanovuje, že členovia domácej poradnej skupiny, resp. skupín každej strany zasadajú na Fóre občianskej spoločnosti. (2) Zloženie Fóra občianskej spoločnosti zabezpečuje vyrovnané zastúpenie členov domácej poradnej skupiny. (3) Strany sa dohodnú na fungovaní Fóra občianskej spoločnosti rozhodnutím Výboru pre obchod a udržateľný rozvoj najneskôr jeden rok po nadobudnutí platnosti tejto dohody, PRIJAL TOTO ROZHODNUTIE: Článok 1 Týmto sa ustanovujú pravidlá fungovania Fóra občianskej spoločnosti uvedené v prílohe k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. V … dňa … Za Výbor pre obchod a udržateľný rozvoj spolupredseda Výboru pre obchod a udržateľný rozvoj za Kórejskú republiku X || spolupredseda Výboru pre obchod a udržateľný rozvoj za Európsku úniu X Príloha PRAVIDLÁ FUNGOVANIA FÓRA OBČIANSKEJ SPOLOČNOSTI Článok 1 Fórum občianskej spoločnosti bude zložené z 12 členov domácej poradnej skupiny EÚ a z 12 členov domácich poradných skupín Kórey, ktorých vymenujú samotné domáce poradné skupiny. Členov môžu sprevádzať odborní poradcovia. Zástupcovia Fóra občianskej spoločnosti každej strany zahŕňajú minimálne po troch zástupcoch obchodných organizácií, odborov a environmentálnych mimovládnych organizácií. Článok 2 Fórum občianskej spoločnosti má jedného spolupredsedu za EÚ a jedného za Kóreu. Spolupredsedov vymenuje domáca poradná skupina EÚ a kórejská domáca poradná skupina, resp. skupiny spomedzi svojich účastníkov na Fóre občianskej spoločnosti. Spolupredsedovia vypracujú program zasadnutí Fóra občianskej spoločnosti na základe žiadostí príslušných domácich poradných skupín. Okrem toho program zasadnutí obsahuje tieto pravidelné body: a) informácie strán o vykonávaní kapitoly o obchode a udržateľnom rozvoji; b) správy z konzultácií uskutočnených podľa článku 13.14 a o práci panela expertov podľa článku 13.15. Článok 3 Fórum občianskej spoločnosti zasadá minimálne raz ročne, striedavo v Bruseli a v Soule, pokiaľ sa strany nedohodnú inak. Mimoriadne zasadnutie možno uskutočniť na požiadanie jednej z domácich poradných skupín. PRÍLOHA II Návrh ROZHODNUTIA Č. […] VÝBORU PRE OBCHOD A UDRŽATEĽNÝ ROZVOJ EÚ-KÓREA z [dátum] o zriadení panelu expertov uvedeného článku 13.15 Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej VÝBOR PRE OBCHOD A UDRŽATEĽNÝ ROZVOJ, so zreteľom na Dohodu o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, podpísanú 6. októbra 2010 v Bruseli (ďalej len „strany“ a „dohoda“), a najmä na jej článok 13.15, keďže: (1) Jedna zo strán môže požiadať, aby sa zvolalo zasadnutie panela expertov s cieľom preskúmať záležitosť, ktorá nebola uspokojivo vyriešená počas vládnych konzultácií. (2) Vykonávanie odporúčaní panelu expertov monitoruje Výbor pre obchod a udržateľný rozvoj. (3) Strany vytvorili zoznam 18 mien, ktorý je uvedený v prílohe 2, PRIJAL TOTO ROZHODNUTIE: Článok 1 Zoznam expertov, ktorí môžu byť členmi panela expertov na účely článku 13.15 dohody, je stanovený v prílohe k tomuto rozhodnutiu a týmto sa schvaľuje. Článok 2 Rozhodnutie nadobúda účinnosť dňom jeho prijatia a oznámi sa Výboru pre obchod EÚ‑Kórea. V … dňa … Za Výbor pre obchod a udržateľný rozvoj spolupredseda Výboru pre obchod a udržateľný rozvoj za Kórejskú republiku X || spolupredseda Výboru pre obchod a udržateľný rozvoj za Európsku úniu X Príloha Zoznam expertov Experti, ktorých navrhuje Kórea Kee-whahn CHAH Young Gil CHO Weon Jung KIM Suh-Yong CHUNG Taek-Whan HAN Won-Mog CHOI Experti, ktorých navrhuje EÚ Eddy LAURIJSSEN Jorge CARDONA Karin LUKAS Hélène RUIZ FABRI Laurence BOISSON DE CHAZOURNES Geert VAN CALSTER Predsedovia Thomas P. PINANSKY Nguyen Van TAI Le HA THANH Jill MURRAY Ricardo MELÉNDEZ-ORTIZ Nathalie BERNASCONI-OSTERWALDER LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV 1. NÁZOV NÁVRHU: Rozhodnutie Rady o stanovisku, ktoré má Európska únia prijať vo Výbore pre obchod a udržateľný rozvoj zriadenom podľa Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej v súvislosti s fungovaním Fóra občianskej spoločnosti a zriadením panela expertov s cieľom preskúmať záležitosti v oblastiach patriacich do rozsahu pôsobnosti Výboru pre obchod a udržateľný rozvoj. 2. ROZPOČTOVÉ RIADKY: Kapitola a článok: Administratívne zdroje Komisie na pokrytie nákladov na tlmočenie a zabezpečenie priestorov. Suma zahrnutá do rozpočtu na príslušný rok: V prípade nepredvídaných potrieb by sa zdroje mohli použiť z týchto rozpočtových riadkov: 20.02.01 – Vonkajšie obchodné vzťahy vrátane prístupu k trhom nečlenských krajín Spoločenstva 20.01.02.11.00.02.40 – Zasadnutia zahrnujúce iba zamestnancov Komisie 3. FINANČNÝ VPLYV ¨ Návrh nemá finančný vplyv ¨ Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na 1 desatinné miesto) || || Rozpočtový riadok || Príjem[2] || 12 mesačné obdobie začínajúce dd/mm/yyyy || [Rok n] Článok … || Vplyv na vlastné zdroje || || Stav po akcii || [n+1] || [n+2] || [n+3] || [n+4] || [n+5] Článok … || || || || || Článok … || || || || || 4. OPATRENIA PROTI PODVODOM [1] Ú. v. EÚ C [...], [...], s. [...]. [2] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.